
ŠAKIŲ RAJONO SAVIVALDYBĖS ADMINISTRACIJOS DIREKTORIUS
ĮSAKYMAS
DĖL Šakių rajono savivaldybės administracijos 
lengvųjų tarnybinių automobilių  ir tarnybinių autobusų naudojimo tvarkos aprašO TVIRTINIMO
2015 m. lapkričio 04 d. Nr. AT-1150
Šakiai                                                                                                                                                                                                                                                                                                                                                                                                                                                                                                                                                       
Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 18 straipsnio 1 dalimi, Lietuvos Respublikos Vyriausybės 1998 m. lapkričio 17 d. nutarimu Nr. 1341 „Dėl tarnybinių lengvųjų automobilių biudžetinėse įstaigose“ ir 2009 m. gegužės 27 d. nutarimu Nr. 543 „Dėl pavyzdinių Tarnybinių lengvųjų automobilių naudojimo biudžetinėse įstaigose taisyklių patvirtinimo“ bei rajono savivaldybės tarybos 2007 m. rugsėjo 20 d. sprendimu T-193 „Dėl tarnybinių lengvųjų automobilių įsigijimo, nuomos ir naudojimo rajono savivaldybės biudžetinėse įstaigose taisyklių tvirtinimo“:

1. T v i r t i n u Šakių rajono savivaldybės administracijos lengvųjų tarnybinių automobilių  ir tarnybinių autobusų naudojimo tvarkos aprašą (pridedama).

2.  S k i r i u  Bendrojo skyriaus ūkvedį atsakingu už tarnybinio transporto naudojimo kontrolę.

3. P r i p a ž į s t u  netekusia galios rajono savivaldybės administracijos direktoriaus 2002 m. gruodžio 21 d. įsakymu Nr. 151 (2006 m. sausio 12 d. įsakymo Nr. AT-17 redakcija) patvirtintą lengvųjų tarnybinių automobilių naudojimo tvarką savivaldybės administracijoje.
Administracijos direktorius 


          Evaldas Sniečkus
